Budyšin (SN/MWj). Tak mjenowany Schliebenowy kružny wobchad při Budyskim Mosće měra su dźensa přetwarjeć započeli. Jako započatk twarskich dźěłow su so wědomje za spočatk nazymskich prózdnin rozsudźili, dokelž so dźěła chětro na nadróžny wobchad wuskutkuja. Za něhdźe tři tydźenje trajacy twarski čas je funkcija kružneho wobchada zběhnjena a Schliebenowa dospołnje zawrjena. Wobchad we wuchodo-zapadnym směrje na Drježdźanskej a Hasy Clary Zetkin wjedu južnje nimo kružneho wobchad a rjaduja jón z amplu. Přijězd z južneho směra móžny njebudźe, jeničce za busy płaći wosebite rjadowanje. Porno tomu budźe wotbočenje na juh do směra Nowoměšćanska a Schweitzerowa za wšitke jězdźidła móžne. Pěšcy dyrbja wobkedźbować, zo tuchwilne přechody z cebrasmuhami takrjec njepłaća. Tak dyrbja při přijěducych jězdźidłach čakać a nimaja žane předprawo.
szl_Latn